Дадатак 13

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «АСТРАНОМІЯ»**

**1. Вучэбная праграма**

У 2025/2026 навучальным годзе пры вывучэнні вучэбнага прадмета «Астраномія» выкарыстоўваецца вучэбная праграма, зацверджаная Міністэрствам адукацыі Рэспублікі Беларусь у 2025 годзе.

Вучэбная праграма размешчана на нацыянальным адукацыйным партале:*<https://adu.by>/* *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Астраномія](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/astronomiya.html).*

**2. Вучэбныя выданні**

Электронная версія падручніка, які будзе выкарыстоўвацца ў 2025/2026 навучальным годзе, размешчана на нацыянальным адукацыйным партале: [*http://e-padruchnik.adu.by*](http://e-padruchnik.adu.by)*.*

Рэкамендацыі па рабоце з падручнікам па астраноміі, у тым ліку пры вывучэнні вучэбнага прадмета «Астраномія» ў X класе ў ліцэі, размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Астраномія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/astronomiya.html).

**Звяртаем увагу**, што дадатковыя матэрыялы, размешчаныя пад QR-кодам у падручніку «Астраномія», можна знайсці ў адпаведных раздзелах на сайце[*https://eior.by*](https://eior.by/) (адзіны інфармацыйна-адукацыйны рэсурс), выбраўшы ў меню: «11 клас» / «Астраномія» / «Дадатковыя матэрыялы».

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Астраномія» ў 2025/2026 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Астраномія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/astronomiya.html).

**3. Асаблівасці арганізацыі адукацыйнага працэсу**

**Звяртаем увагу**, што пры арганізацыі адукацыйнага працэсу настаўнік абавязаны кіравацца асноўнымі патрабаваннямі да вынікаў вучэбнай дзейнасці вучняў па адпаведнай тэме, вызначанымі ў вучэбнай праграме па вучэбным прадмеце. На аснове гэтых патрабаванняў настаўнік складае каляндарна-тэматычнае планаванне, распрацоўвае планы-канспекты вучэбных заняткаў з улікам рэальных умоў навучання і выхавання ў канкрэтным класе.

Вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме. Не дапускаецца прад’яўленне да вучняў патрабаванняў, якія не прадугледжаны вучэбнай праграмай.

Патрабаванні да кантролю і ацэнкі вынікаў вучэбнай дзейнасці вучняў па вучэбным прадмеце «Астраномія» ўстанаўліваюцца Метадычнымі ўказаннямі па арганізацыі кантролю і ацэнкі вынікаў вучэбнай дзейнасці вучняў па вучэбных прадметах пры засваенні зместу адукацыйных праграм агульнай сярэдняй адукацыі, прымяненні нормаў ацэнкі вынікаў вучэбнай дзейнасці вучняў па вучэбных прадметах, зацверджанымі 15.09.2022 *(пункт 26)*.

**Фарміраванне функцыянальнай адукаванасці вучняў**

З 2023 года ў Беларусі праводзіцца нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе–снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by).

**Рэалізацыя выхаваўчага патэнцыялу вучэбнага прадмета**

**Звяртаем увагу**, што Дырэктывай Прэзідэнта Рэспублікі Беларусь № 12 ад 09.04.2025 № 12 «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Астраномія» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.

На дасягненне асобасных адукацыйных вынікаў у змесце вучэбнага прадмета «Астраномія» ў найбольшай меры арыентаваны наступныя тэмы: «Значэнне астраноміі і яе роля ў фарміраванні светапогляду. Месца астраноміі сярод іншых навук. Уклад беларускіх вучоных у развіццё астраноміі», «Праблемы і перспектывы касмічных даследаванняў», «Уплыў Сонца на жыццё Зямлі», «Жыццё і розум у Сусвеце. Антропны прынцып».

Разам з тым пры вывучэнні кожнай тэмы неабходна ствараць умовы для фарміравання ў вучняў навуковага светапогляду, усведамлення ролі астраноміі ў пазнанні свету і практычнай дзейнасці, паважлівага стаўлення да меркавання апанента пры абмеркаванні праблем прыродазнаўчанавуковага зместу, гатоўнасці да маральна-этычнай ацэнкі выкарыстання навуковых дасягненняў, адказнага стаўлення да навакольнага асяроддзя.

Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданням, якія паспрыяюць фарміраванню ў вучняў пачуцця патрыятызму і нацыянальнай самасвядомасці, гонару за сваю краіну, інфармацыйнай, экалагічнай культуры, культуры бяспекі жыццядзейнасці, каштоўнаснага стаўлення да свайго здароўя, усведамленню экалагічных аспектаў асваення касмічнай прасторы. Рэалізацыі выхаваўчага патэнцыялу вучэбнага прадмета спрыяе таксама вывучэнне матэрыялаў аб навуковых адкрыццях беларускіх вучоных, дасягненнях Беларусі ў галіне асваення касмічнай прасторы.

З мэтай рэалізацыі выхаваўчага патэнцыялу вучэбнага прадмета «Астраномія» рэкамендуецца выкарыстоўваць актыўныя метады і формы навучання і выхавання: стварэнне праблемных сітуацый, выкарыстанне метаду праектаў, арганізацыя канферэнцый, дыскусій, экскурсій і інш.

**Астранамічныя назіранні** з’яўляюцца практычнымі заняткамі, якія прадугледжаны вучэбнай праграмай. На правядзенне астранамічных назіранняў адводзіцца 3 вучэбныя гадзіны. Рэкамендуецца правесці наступныя віды астранамічных назіранняў: «Вячэрнія назіранні (восеньскія)», «Дзённыя назіранні Сонца», «Вячэрнія назіранні (вясновыя)».

У сувязі з тым, што правядзенне астранамічных назіранняў магчыма ў пазавучэбны час, для арганізацыі іх правядзення кіраўніком установы адукацыі выдаецца загад аб змяненні раскладу вучэбных заняткаў у сувязі з правядзеннем вячэрніх (восеньскіх і вясновых) назіранняў, а пры неабходнасці – дзённых назіранняў Сонца.

Паколькі кожнае з назіранняў разлічана на адзін урок, то тэма назірання запісваецца ў графу «Змест вучэбных заняткаў» у дзень яго правядзення, напрыклад: *Вячэрнія назіранні (восеньскія)*.

Пры планаванні работы па арганізацыі астранамічных назіранняў у першым паўгоддзі навучальнага года рэкамендуецца выкарыстоўваць матэрыялы «Кароткі каляндар астранамічных падзей на 2025 год» аўтара І. В. Галузы, размешчаныя на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Астраномія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/astronomiya.html).

Для правядзення **факультатыўных заняткаў** неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Астраномія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/astronomiya.html).

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23.04.2025 № 75 зацверджаны тыпавы вучэбны план ліцэя.

У адпаведнасці з тыпавым вучэбным планам магчымы два варыянты вывучэння вучэбнага прадмета «Астраномія»:

у X класе (на вывучэнне вучэбнага прадмета ўстанаўліваецца 1 вучэбная гадзіна на тыдзень);

у XI класе (на вывучэнне вучэбнага прадмета ўстанаўліваецца 1 вучэбная гадзіна на тыдзень).

Пры гэтым на правядзенне практычных вучэбных заняткаў (назіранні няўзброеным вокам, у тэлескоп) у пазавучэбны час, кантрольных работ у пісьмовай форме ў X **або** XI класе адводзіцца 5 гадзін (3 гадзіны на правядзенне астранамічных назіранняў і 2 гадзіны на правядзенне кантрольных работ у пісьмовай форме).

**5. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на рэсурсах:

[*https://eior.by*](https://eior.by) *–* адзіны інфармацыйна-адукацыйны рэсурс;

[*http://boxapps.adu.by*](http://boxapps.adu.by) – інтэрактыўныя дыдактычныя матэрыялы па вучэбных прадметах.

**6. Арганізацыя метадычнай работы**

Метадычная работа павінна быць накіравана на павышэнне кваліфікацыі настаўнікаў, паляпшэнне якасці адукацыйнага працэсу і ўкараненне новых педагагічных тэхналогій. Важна выкарыстоўваць разнастайныя формы метадычнай работы, такія як тэматычныя семінары, майстар-класы, круглыя сталы, педагагічныя майстэрні, узаеманаведванне ўрокаў і інш.

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год, з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

У план работы метадычных фарміраванняў настаўнікаў астраноміі (творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Астраномія» і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу па вучэбным прадмеце «Астраномія» і методыкі выкладання вучэбнага прадмета «Астраномія». У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Астраномія».

На жнівеньскіх прадметных секцыях настаўнікаў астраноміі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Астраномія» ў 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі;

новыя вучэбныя выданні па вучэбным прадмеце «Астраномія»;

выкарыстанне матэрыялаў адзінага інфармацыйна-адукацыйнага рэсурсу *(*[*https://eior.by*](https://eior.by)*)* у адукацыйным працэсе па вучэбным прадмеце «Астраномія».

2. Патрабаванні да арганізацыі адукацыйнага працэсу:

стварэнне бяспечных умоў арганізацыі адукацыйнага працэсу па астраноміі;

рэалізацыя выхаваўчага патэнцыялу ўрока астраноміі;

рэалізацыя міжпрадметных сувязей.

3. Аналіз вынікаў работы метадычных фарміраванняў настаўнікаў у 2024/2025 навучальным годзе. Планаванне работы метадычных фарміраванняў на 2025/2026 навучальны год.

4. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

На пасяджэннях метадычных фарміраванняў настаўнікаў астраноміі на працягу навучальнага года рэкамендуецца разгледзець пытанні методыкі выкладання вучэбнага прадмета «Астраномія» з улікам наяўнага эфектыўнага педагагічнага вопыту настаўнікаў рэгіёна:

асаблівасці выкарыстання кантэксных задач па астраноміі для развіцця прадметных і метапрадметных кампетэнцый вучняў;

праектныя заданні па астраноміі як сродак развіцця практычных уменняў, навыкаў даследчай дзейнасці і крытычнага мыслення вучняў;

метадычныя асаблівасці падрыхтоўкі вучняў да алімпіяд, конкурсаў даследчых работ і іншых інтэлектуальных спаборніцтваў па астраноміі;

выкарыстанне міжпрадметных сувязей на ўроках астраноміі для павышэння якасці адукацыйнага працэсу па вучэбным прадмеце «Астраномія»;

выхаваўчы і развіццёвы патэнцыял урока астраноміі.

З мэтай забеспячэння ўмоў для ўдасканалення прафесійнай кампетэнтнасці педагогаў у дзяржаўнай установе адукацыі «Акадэмія адукацыі» ў 2025/2026 навучальным годзе плануецца правядзенне навучальных курсаў (тэматычных семінараў), мерапрыемстваў у адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://www.akademy.by/*](https://www.akademy.by/)[*Актуальныя матэрыялы / Аб Акадэміі / Мерапрыемствы, якія праводзяцца ў перыяд паміж*](https://www.akademy.by/index.php/ru/aktual/37-anons-2?clckid=41dea54c) *павышэннямі кваліфікацыі)*.